ועדת הכספים, כנסת 20, פרוטוקול מספר 295, 2016-02-29 12:30

מכלוף מיקי זוהר: אני פותח את ישיבת ועדת הכספים.

מכלוף מיקי זוהר: על סדר-היום: תקנות ניירות ערך (דוחות תאגיד שמניותיו כלולות במדד ת"א טק – עילית), התשע"ו-2016.

מכלוף מיקי זוהר: בבקשה להציג את התקנות.

<שרה קנדלר: ביקשת שנעודד את המסחר בבורסה אז אנחנו כבר בתקנות האלה מעודדים את המסחר.

<שרה קנדלר: מדובר על תקנות משלימות לחוק שהעברנו פה בחודש דצמבר, מה שקראנו לו "חוק המו"פ".

<שרה קנדלר: התקנות האלה בעצם קובעות הקלות בחובת הדיווח של תאגידים שהמניות שלהם ייכללו במדד הטק-עלית.

<שרה קנדלר: המטרה היא באמת לעודד מסחר בבורסה של ניירות ערך של חברות מענפי הביומד והטכנולוגיה.

<שרה קנדלר: ההקלות באות מהמקום שלא יברחו לנו לחוץ לארץ אלא יוכלו להירשם למסחר בתנאים שיאפשרו להם גם פנייה לשוק שמעניין אותם, בדרך-כלל השוק האמריקאי.

<שרה קנדלר: שתי ההקלות המרכזיות פה הן: 1.

<שרה קנדלר: שהדוחות יכולים להיות בשפה האנגלית כדי שאם זאת חברה פרטית שכבר היום יש לה דוחות בשפה האנגלית היא לא תצטרך לעבור לדיווחים בעברית.

<שרה קנדלר: 2.

<שרה קנדלר: הם יוכלו לדווח לפי השיטה החשבונאית ה-US GAP , שזאת השיטה החשבונאית האמריקאית, בניגוד ל-IFRS שמוחל כאן בישראל.

<שרה קנדלר: חוץ מזה, אנחנו נותנים עוד כמה הקלות, כמו הקלות בפרטים ההשוואתיים בדוחות הכספיים, בדוח הדירקטוריון.

<שרה קנדלר: אנחנו מאפשרים את זה לתקופות של שנתיים במקום שלוש בחברות רגילות.

<שרה קנדלר: גם בדוחות השוואתיים של דוח רווח והפסד ודוח על שינויים בהון עצמי זה לשנה במקום לשנתיים.

<שרה קנדלר: יש עוד כמה הקלות בתקופת ההקלות שהיא חמש שנים או עד שווי שוק של 1 מיליארד שקל, לפי המוקדם.

<שרה קנדלר: הקלות שיש גם לחברות קטנות והם יהיו פטורים לחלוטין מדרישות ה-I SOX.

<שרה קנדלר: אלה עיקרי ההקלות.

מכלוף מיקי זוהר: אנא קיראו ונאשר.

<אילן פלטו: ההקלות האלה הן טובות באמת.

<אילן פלטו: אני חושב שחבל שלא מחילים אותן על כל ההנפקות בבורסה ורק על חברות ההייטק.

מכלוף מיקי זוהר: לאט לאט, גם לשם נגיע.

<שרה קנדלר: "תקנות ניירות ערך (דוחות תאגיד שמניותיו כלולות במדד ת"א טק-עילית(, התשע"ו-2016.

<שרה קנדלר: 1.

<שרה קנדלר: בתקנות אלה "ביאור התאמה" כהגדרתו בתקנה 5(ג)(1) לתקנות דוחות כספיים; "ביאורים", "כללי החשבונאות המקובלים", "כללי חשבונאות מקובלים בארצות הברית", תקני ביקורת אמריקניים" ו"רואה חשבון מבקר" – כהגדרתם בתקנות דוחות כספיים; "דוח רבעוני" כהגדרתו בתקנה 38 לתקנות דוחות תקופתיים ומיידיים; "דוחות כספיים ביניים" – כהגדרתם בתקנות דוחות תקופתיים ומיידיים; "דוחות כספיים שנתיים" – כמשמעותם בתקנה 9 לתקנות דוחות תקופתיים ומיידיים; "מדד ת"א טק – עלית" – כמשמעותו בהחלטות דירקטוריון הבורסה בנושא "מדדי מניות" שבמדריך המעו"ף לפי תקנון הבורסה, או מדד דומה לעניין זה שקבע דירקטוריון הבורסה באישור הרשות, והכול בכפוף לאישור הרשות;\

<שרה קנדלר: "תאגיד טק-עילית" – כל אחד מאלה: 1.

<שרה קנדלר: תאגיד טק-עילית חדש; 2.

<שרה קנדלר: תאגיד שמניותיו כלולות במדד ת"א טק-עלית.

<שרה קנדלר: "תאגיד טק-עילית חדש" - תאגיד שקיבל אישור עקרוני מהבורסה לפיו הוא ייכלל במדד ת"א טק-עילית לאחר רישומו למסחר; "תקופת ההקלות" – התקופה ממועד ההנפקה לראשונה לציבור ועד קרות אחד מאלה, לפי המוקדם: 1.

<שרה קנדלר: תום השנה שבמהלכה יחלפו חמש שנים ממועד ההנפקה הראשונה לציבור.

<שרה קנדלר: 2.

<שרה קנדלר: תום השנה שבמהלכה שווי השוק הממוצע של התאגיד בתשעים הימים שקדמו לתוך אותה שנה, עלה על מיליארד שקלים.

<שרה קנדלר: "תקנות דוחות כספיים" – תקנות ניירות ערך (דוחות כספיים שנתיים), התשע"ע-2010.

<שרה קנדלר: "תקנות דוחות תקופתיים ומיידיים" – תקנות ניירות ערך (דוחות תקופתיים ומיידיים), התש"ל-1970.

<שרה קנדלר: "תקנות פרטי תשקיף" – תקנות ניירות ערך (פרטי התשקיף וטיוטת התשקיף – מבנה וצורה), התשכ"ט-1969.

<שרה קנדלר: דיווח בשפה האנגלית 2. א.

<שרה קנדלר: תאגיד טק-עילית חדש רשאי לערוך תשקיפים ודוחות רק בשפה האנגלית, ובלבד שהתאגיד קבע זאת בתשקיף ההצעה הראשונה לציבור.

<שרה קנדלר: ב.

<שרה קנדלר: תאגיד שמניותיו כלולות במדד ת"א טק-עילית, רשאי לערוך תשקיפים ודוחות רק בשפה האנגלית ובלבד שקיבל הסכמה ברוב קולותיהם של מחזיקי ניירות הערך, למעט בעלי השליטה בתאגיד, המשתתפים בהצבעה, באסיפות מחזיקי ניירות הערך לסוגיהם שכינס התאגיד לעניין זה.

<שרה קנדלר: ג.

<שרה קנדלר: ערך תאגיד טק-עילית תשקיפים ודוחות בשפה האנגלית לפי תקנות משנה 0א) ו-(ב), רשאי הוא להמשיך לעשות כן אף אם מניותיו אינן נכללות עוד במדד ת"א טק-עילית, כל עוד מניותיו מסווגות לענפי הביומד או הטכנולוגיה של הבורסה, לפי תקנון הבורסה כמשמעותו בסעיף 46 לחוק, ובכפוף לאישור הרשות.

<שרה קנדלר: הקלות בפרטים השוואתיים 3.

<שרה קנדלר: על תאגיד טק-עילית יחולו הוראות אלה: 1.

<שרה קנדלר: בתוספת הראשונה לתקנות פרטי תשקיף, בסעיף 1(א), במקום "שתחילתה שלוש שנים" יקראו "שתחילתה שנתיים".

<שרה קנדלר: 2.

<שרה קנדלר: בתקנה 7(ב) לתקנות דוחות כספיים, במקום "בכל אחת משתי שנות הכספים הקודמות" יקראו ,בשנת הכספים הקודמת".

<שרה קנדלר: הקלות בדוחות כספיים 4.

<שרה קנדלר: א.

<שרה קנדלר: על אף האמור בתקנות דוחות כספיים יחולו על תאגיד טק-עילית חדש שעובר למועד תשקיף ההנפקה הראשונה לציבור, מתקיימים לגביו התנאים האמורים בפסקאות 01) עד (3), הוראות תקנות משנה (ב) עד (ה) ובלבד שהתאגיד קבע זאת בתשקיף כאמור.

<שרה קנדלר: 1.

<שרה קנדלר: התאגיד התאגד בישראל.

<שרה קנדלר: 2.

<שרה קנדלר: בכל אחת מתקופות הדיווח הכלולות בתשקיף שבהן היו הכנסות למעלה ממחצית הכנסות התאגיד התקבלו מחוץ לישראל.

<שרה קנדלר: 3.

<שרה קנדלר: אחד מאלה: (א) בעל השליטה בתאגיד אינו תושב ישראל.

<שרה קנדלר: (ב) למעלה ממחצית ממניות החברה הן בבעלות מי שאינם תושבי ישראל; לעניין זה, יראו במחזיקים בקרן הון סיכון פרטית, בעלי המניות בחברה לפי חלקם היחסי.

<שרה קנדלר: ב.

<שרה קנדלר: הדוחות הכספיים השנתיים – 1.

<שרה קנדלר: יכול שיערכו לפי כללי חשבונאות מקובלים בארצות הברית, לרבות הגילוי הנדרש מכוחם.

<שרה קנדלר: 2.

<שרה קנדלר: יכול שיבוקרו לפי תקני ביקורת אמריקניים לפי סוג הכללים או התקנים שלפיהם נערכו, ובלבד שרואה החשבון המבקר יציין בחוות דעתו את תקני הביקורת שבהתאם להם בוקרו.

<שרה קנדלר: ג.

<שרה קנדלר: דוחות כספיים ביניים יכול שייערכו לפי כללי חשבונאות מקובלים בארצות הברית, לרבות הגילוי הנדרש מכוחם.

<שרה קנדלר: ד.

<שרה קנדלר: בדוחות הוגשו כאמור בתקנות משנה 0ב) ו-(ג) ייכלל ביאור התאמה לכללי החשבונאות המקובלים.

<שרה קנדלר: ה.

<שרה קנדלר: בחר תאגיד טק-עילית לדווח לפי כללי חשבונאות מקובלים בארצות הברית כאמור בתקנות משנה 0ב) ו-(ג), לא יחולו עליו תקנות דוחות כספיים, למעט תקנות אלה בשינויים הבאים: 1.

<שרה קנדלר: הוראות תקנה 3(ג), במקום "תקני הדיווח הכספי הבין-לאומיים" יקראו "כללי חשבונאות מקובלים בארצות הברית" ללא הסיפה.

<שרה קנדלר: 2.

<שרה קנדלר: הוראות תקנה 6, במקום "כללי החשבונאות המקובלים" יקראו "כללי חשבונאות מקובלים בארצות הברית".

<שרה קנדלר: 3.

<שרה קנדלר: הוראות תקנות 8 ו-9. 4.

<שרה קנדלר: הוראות תקנה 10, במקום "כללי החשבונאות המקובלים ולפי תקנות אלה" יקראו "כללי חשבונאות מקובלים בארצות הברית".

<שרה קנדלר: 5.

<שרה קנדלר: הוראות תקנה 11.

<שרה קנדלר: הקלות בתקופת ההקלות.

<שרה קנדלר: 5.

<שרה קנדלר: בתקופת ההקלות יחולו הוראות אלה על תאגיד טק-עילית.

<שרה קנדלר: 1.

<שרה קנדלר: הוראות תקנה 5ד לתקנות דוחות תקופתיים ומידיים, אף אם התאגיד אינו תאגיד קטן כמשמעותו בתקנה 5ג לתקנות האמורות.

<שרה קנדלר: 2.

<שרה קנדלר: לא תחול הוראת תקנה 9ב(ד) לתקנות דוחות תקופתיים ומידיים".

<שרה קנדלר: 3.

<שרה קנדלר: לעניין דוחות רבעוניים - א.

<שרה קנדלר: לא יחולו הוראת תקנות 39א, 44, 44א ו-48 לתקנות דוחות תקופתיים ומידיים.

<שרה קנדלר: ב.

<שרה קנדלר: יצורף דוח שבו יפורטו ההתפתחויות העיקריות במצב ענייני התאגיד בתקופת הביניים ובתקופה המצטברת מתום שנת הדיווח האחרונה עד יום הדוח.

<שרה קנדלר: על דוח כאמור יחתמו יושב ראש הדירקטוריון והמנהל הכללי של התאגיד; הסמיך הדירקטוריון דירקטור לחתום בשם יושב ראש הדירקטוריון והמנהל הכללי, כאמור בתקנה 9(ה) לתקנות דוחות תקופתיים ומידיים, יצוין בביאורים דבר ההסכמה והסיבות לה.

<שרה קנדלר: "

מכלוף מיקי זוהר: מי בעד?

מכלוף מיקי זוהר: בעד – רוב

מכלוף מיקי זוהר: נמנעים – אין תקנות ניירות ערך (דוחות תאגיד שמניותיו כלולות במדד ת"א טק – עילית), התשע"ו-2016 אושרו.

מכלוף מיקי זוהר: אנחנו מאשרים בפה אחד של יושב הראש.

מכלוף מיקי זוהר: הישיבה נעולה.